stanford-oval/wikipedia huggingface dataset:
PHP:n luokkakirjastot
F > Filesystem

| --- | --- |
Filesystem (PHP)
Ohjelmointikieli:: PHP
Käyttöalue:: tiedostojärjestelmä
Lisenssi:: PHP Licence 3.0
Tekijä:: The PHP Group (1998)
Filesystem-luokkakirjaston avulla voidaan hallita tiedostojärjestelmää. Kirjasto osaa perinteisten tiedostojen- ja hakemistojen lukemisen, kirjoittamisen, siirtämisen ja poistamisen lisäksi muun muassa muuttaa oikeuksia, kysellä levypalvelimelta tietoja tiedostoista ja hakemistoista, käsitellä monipuolisesti tiedostojen ja hakemistojen sijaintia sekä Linux-alustalla luoda symbolisia sekä kovia linkkejä.
F > Firebird/InterBase

| --- | --- |
Firebird/InterBase (PHP)
Ohjelmointikieli:: PHP
Käyttöalue:: tietokannat
Lisenssi:: ilmainen
Tekijä:: Borland (1998)
Firebird/InterBase-luokkakirjaston avulla voidaan suorittaa tietokantakyselyjä Firebirdin ja InterBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa luoda ja muokata tietokantajärjestelmän käyttäjiä, tietokantoja ja tauluja sekä käyttää tietokantarajapinnan edistyneitä ominaisuuksia (kuten palautuspisteiden määrittelyä ja tapahtumia).
F > FrontBase

| --- | --- |
FrontBase (PHP)
Ohjelmointikieli:: PHP
Käyttöalue:: tietokannat
Lisenssi:: maksullinen
Tekijä:: FrontBase (2001)
FrontBase-luokkakirjaston avulla voidaan suorittaa tietokantakyselyjä FrontBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hallita palautuspisteitä sekä luoda ja käsitellä transaktioita.
F > FTP

| --- | --- |
FTP (PHP)
Ohjelmointikieli:: PHP
Käyttöalue:: tiedostojärjestelmä
Lisenssi:: PHP Licence 3.0
Tekijä:: The PHP Group (1998)
FTP-luokkakirjaston avulla voidaan käyttää FTP-tiedonsiirtoprotokollan tarjoamia toimintoja. Kirjasto osaa kaikki protokollaan kuuluvat perustoiminnot kuten palvelimelle yhdistämisen, tiedostojen lähettämisen ja lataamisen, hakemistojen luonnin sekä käyttöoikeuksien muuttamisen.
F > Function handling

| --- | --- |
Function handling (PHP)
Ohjelmointikieli:: PHP
Käyttöalue:: funktiot
Lisenssi:: PHP Licence 3.0
Tekijä:: The PHP Group (2000)
Function handling-luokkakirjaston avulla voidaan luoda omia funktioita. Kirjasto tukee perustyyppisen uusien funktioiden kuuluttamisen lisäksi anonyymeja (lambda-tyylin) funktioita ja osaa poimia funktiolle lähetetyt arvot sekä tarkastaa funktion olemassaolon.
G > Gettext

| --- | --- |
Gettext (PHP)
Ohjelmointikieli:: PHP
Käyttöalue:: merkkijonot
Lisenssi:: LGPL
Tekijä:: GNU (1998)
Gettext-luokkakirjaston avulla voidaan käyttää GNUn luomaa gettext-rajapintaa lokalisoinnin helpottamiseksi. Kirjasto osaa noutaa sivustolle määritetyn kielen sekä muotoilla sivuston sisällön kielen mukaiseksi. Lisäksi kirjastolla voidaan käsitellä monipuolisesti kielen monikkoja.
G > GMP

| --- | --- |
GMP (PHP)
Ohjelmointikieli:: PHP
Käyttöalue:: matematiikka
Lisenssi:: LGPL
Tekijä:: GNU (2000)
GMP-luokkakirjaston avulla voidaan käyttää GNUn kehittämää MP-kirjastoa. Kirjaston avulla voidaan käsitellä rajaamattoman suuria kokonaislukuja sekä suorittaa näille kokonaisluvuille yleisimpiä laskutoimituksia.
H > HTTP

| --- | --- |
HTTP (PHP)
Ohjelmointikieli:: PHP
Käyttöalue:: protokolla
Lisenssi:: PHP Licence 3.0
Tekijä:: The PHP Group (1998)
HTTP-luokkakirjaston avulla voidaan käsitellä HTTP-protokollaa. Kirjaston avulla lukea ja asettaa otsaketiedot sekä luoda, lukea ja muokata evästeitä.
I > iconv

| --- | --- |
iconv (PHP)
Ohjelmointikieli:: PHP
Käyttöalue:: merkkijonot
Lisenssi:: PHP Licence 3.0
Tekijä:: The PHP Group (2001)
iconv-luokkakirjasto avulla voidaan käsitellä eri merkistöjä. Kirjasto mahdollistaa merkistön asettamisen ja lukemisen sekä merkistöstä riippumattoman merkkijonokäsittelyn.
I > IIS Functions

| --- | --- |
IIS Functions (PHP)
Ohjelmointikieli:: PHP
Käyttöalue:: palvelin
Lisenssi:: PHP Licence 3.0
Tekijä:: The PHP Group (2000)
IIS-luokkakirjaston avulla voidaan käsitellä IIS-palvelinta Windows-ympäristössä. Kirjaston avulla voidaan tehdä uusia näennäispalvelimia, asettaa palvelimen hakemistojen sekä kokonaisuuksien turvatasoja sekä tarkkailla lukuisia tietojoukkoja.
I > Image

| --- | --- |
Image (PHP)
Ohjelmointikieli:: PHP
Käyttöalue:: kuvankäsittely
Lisenssi:: PHP Licence 3.0
Tekijä:: Boutell (1998)
Image-luokkakirjaston avulla voidaan käsitellä erityyppisiä kuvia GD-rajapinnan kautta. Kirjaston avulla voidaan luoda uusia kuvia, lisätä kuviin eri muotoisia ja värisiä elementtejä sekä muuntaa kuvia tyypistä toiseen tai eri kokoisiksi.
I > IMAP

| --- | --- |
IMAP (PHP)
Ohjelmointikieli:: PHP
Käyttöalue:: protokolla
Lisenssi:: PHP Licence 3.0
Tekijä:: Boutell (1998)
IMAP-luokkakirjaston avulla voidaan käsitellä sähköpostiprotokollia kuten IMAP-, POP3- ja NNTP-protokollia. Kirjaston avulla voidaan yhdistää edellä mainittuihin palveluihin sekä lukea ja lähettää tietoja palveluun.
I > Informix

| --- | --- |
Informix (PHP)
Ohjelmointikieli:: PHP
Käyttöalue:: tietokanta
Lisenssi:: PHP Licence 3.0
Tekijä:: Boutell (1998)
Informix-luokkakirjaston avulla voidaan käyttää Informix-tietokantaa. Kirjasto osaa perinteisten lisäys-, poisto- ja hakukyselyn lisäksi muun muassa laskea tietueiden ja sarakkeiden määrän sekä käyttää slob-oliotyyppiä tietokannan sisällä.
L > LDAP

| --- | --- |
LDAP (PHP)
Ohjelmointikieli:: PHP
Käyttöalue:: tietokanta
Lisenssi:: PHP Licence 3.0
Tekijä:: Boutell (1998)
LDAP-luokkakirjaston avulla voidaan käsitellä Lightweight Directory Access Protocol-tietokantajärjestelmää joka säilyttää datan puumaisessa rakenteessa. Kirjasto osaa perinteisten lisäys-, poisto- ja hakukyselyn lisäksi muun muassa muotoilla tuloksia sekä käsitellä dataa monipuolisesti puumaisessa ympäristössä.
M > Mail

| --- | --- |
Mail (PHP)
Ohjelmointikieli:: PHP
Käyttöalue:: sähköposti
Lisenssi:: PHP Licence 3.0
Tekijä:: The PHP Group (1998)
Mail-luokkakirjaston avulla voidaan lähettää sähköpostia Linux-ympäristössä sendmail-binäärin tai Windows-ympäristössä SMTP-protokollan kautta.
M > Math

| --- | --- |
Math (PHP)
Ohjelmointikieli:: PHP
Käyttöalue:: matematiikka
Lisenssi:: PHP Licence 3.0
Tekijä:: The PHP Group (1998)
Math-luokkakirjaston avulla voidaan toteuttaa suurin osa matemaattisista peruslaskutoimituksista. Kirjasto tukee muun muassa trigonometrisia funktioita kuten sini; kosini; tangentti, lukujonojen muunnoksia sekä useita muita toimintoja.
M > MaxDB

| --- | --- |
MaxDB (PHP)
Ohjelmointikieli:: PHP
Käyttöalue:: tietokanta
Lisenssi:: GPL / kaupallinen
Tekijä:: MySQL AB (2004)
MaxDB-luokkakirjaston avulla voidaan suorittaa kyselyjä MaxDB-tietokantaan. Kirjasto osaa perinteisten lisäys-, poisto- ja hakukyselyn lisäksi muun muassa suorittaa useita kyselyitä yhtäaikaisesti sekä palauttaa eri raportteja sekä tilastoja.
M > mhash

| --- | --- |
mhash (PHP)
Ohjelmointikieli:: PHP
Käyttöalue:: kryptaus
Lisenssi:: LGPL
Tekijä:: Nikos Mavroyanopoulos   Sascha Schumann (1999)
mhash-luokkakirjaston avulla voidaan luoda eri tarkistesummia sekä viestien autentikointiavaimia. Kirjasto osaa luoda tarkisteita muun muassa MD-, SHA-, CRC32- ja TIGER-salauksilla.
M > Msession

| --- | --- |
Msession (PHP)
Ohjelmointikieli:: PHP
Käyttöalue:: istunnot
Lisenssi:: Avoin lähdekoodi
Tekijä:: Mohawk Software (2002)
msession-luokkakirjaston avulla voidaan hallinnoida istuntoja. Kirjasto tukee niin paikallista kuin etäylläpitoakin, ja mahdollistaa muun muassa tilastot, istuntojen lukitukset sekä niiden monipuolisen käsittelyn.
M > mSQL

| --- | --- |
mSQL (PHP)
Ohjelmointikieli:: PHP
Käyttöalue:: tietokannat
Lisenssi:: Kaupallinen
Tekijä:: Hughes Technologies (1998)
mSQL-luokkakirjaston avulla voidaan käyttää mSQL-tietokantoja. Kirjasto osaa perinteisten lisäys-, poisto- ja hakukyselyn lisäksi muun muassa noutaa tyyppitietoja eri kentistä sekä hallinnoida osoittimia.
M > MySQL

| --- | --- |
MySQL (PHP)
Ohjelmointikieli:: PHP
Käyttöalue:: tietokannat
Lisenssi:: Avoin lähdekoodi
Tekijä:: MySQL Ab (1998)
MySQL-luokkakirjaston avulla voidaan käyttää MySQL-tietokantoja ennen versiota 4.1. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.
M > mysqli

| --- | --- |
mysqli (PHP)
Ohjelmointikieli:: PHP
Käyttöalue:: tietokannat
Lisenssi:: Avoin lähdekoodi
Tekijä:: MySQL Ab (2003)
mysqli-luokkakirjaston avulla voidaan käyttää MySQL-tietokantoja versiosta 4.1 eteenpäin. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.
Riistaveden terveysasema

| Riistaveden terveysasema |
| --- | --- |
 Riistaveden terveysasema Kuopion Riistaveden Melalahdessa.
Osoite:  Museopirtintie 3, 71160 Riistavesi
Sijainti:  Melalahti, Riistavesi, Kuopio
Koordinaatit:  62.9153°N, 28.1482°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Riistaveden terveysasema on Kuopion Riistaveden kirkonkylän taajamassa Melalahdessa toimiva kaupungin terveysasema.
Aiheesta muualla

Kiireellinen hoito ja päivystys (Arkistoitu – Internet Archive) (kuopio.fi)
Robert Joseph McManus

Robert Joseph McManus (s. 5. heinäkuuta 1951 Warwick) on yhdysvaltalainen roomalaiskatolinen piispa. Hänet vihittiin papiksi Providencen hiippakuntaan 27. toukokuuta 1978 ja nimitettiin sen vihkipiispaksi sekä Alleghenyn titulaaripiispaksi 1. joulukuuta 1998. Piispaksi vihkiminen seurasi 22. helmikuuta 1999. Pääkonsekraattorina toimi Robert Edward Mulvee, jota avustivat Louis Edward Gelineau ja Kenneth Anthony Angell.
McManus sai 9. maaliskuuta 2004 nimityksen Worcesterin piispaksi, jonka virkaan hänet asetettiin 14. toukokuuta.
Rjazan-Djagilevon lentotukikohta

Rjazanin Djagilevon lentotukikohta, Rjazan-Djagilevo tai Djagilevon lentotukikohta (esimerkiksi ven. Военный аэродром Рязань/Дягилево tai ven. Рязань-Дягилево; kansallinen lentopaikka-tunnus: УУБД ja ЬУБД) on Venäjän Rjazanin alueen Rjazanissa, noin 12 kilometriä kaupungin keskustasta länsiluoteeseen sijaitseva Venäjän ilmavoimien stategisten pommikoneiden lentotukikohta. Lentotukikohdassa toimii myös ilmatankkauksia tekevä lentorykmentti.
Rjazanin Djagilevon lentotukikohta Venäjän länsiosien kartalla. Tukikohta sijaitsee Rjazanin kaupungissa, noin 12 km keskustasta länsiluoteeseen.
Tukikohta kuuluu Venäjän ilmavoimien johdon suoraan käskyttämiin Venäjän kaukolentotoiminnan tukikohtiin. Djagilevon tukikohtaan on sijoitettu 49. raskas pommituslentorykmentti (sotilasyksikkö 52654), 203. ilmatankkauslentorykmentti (yksikkö 45179) ja 43. kaukolentohenkilöstön taistelusovellusten ja koulutuksen keskus (yksikkö 41521). Lentotukikohdan lentävään kalustoon 2020-luvulla kuulunut ainakin Mil Mi-8MT -helikoptereita, Iljušin Il-78 -ilmatankkauskoneita, strategisia Tupolev Tu-22M3 ja Tu-95MS -pommituslentokoneita sekä Tupolev Tu-134AK -matkustajalentokoneita. Tukikohta on Venäjän keskeisimpiä pommituslentokoneiden tukikohtia. Sinne on sijoittunut yksi Venäjän kolmesta Tupolev Tu-95MS -lentueista (strategisia, ydinaselatauksella varustettuja risteilyohjuksia kuljettamaan rakennettuja lentokoneita, joita Venäjällä oli 2022 kaikkiaan 60 kpl) ja se on yksi Venäjän kolmen Tupolev Tu-22M3 lentorykmentin sijoituspaikoista (Venäjällä oli 2022 kaikkiaan 60 kpl Tupolev Tu-22M3 -pommituslentokonetta).
Lisäksi lentotukikohdan yhteydessä toimii Venäjän ilmavoimien kaukolentotoiminnan museo.
Varhain 5. joulukuuta 2022 Ukraina iski räjähteitä sisältävällä lennokilla Djagilevon lentotukikohtaan. Tukikohdassa räjähti polttoainesäiliö, sen lähellä sijainnut Tupolev Tu-22M3-pommituslentokone vaurioitui ja kolme sotilasta kuoli. Ukrainalainen virkamies on vahvistanut, että Ukrainan asevoimat oli iskun takana.
Iljušin Il-78 -ilmatankkauskoneita Rjazan-Djagilevon lentotukikohdassa. Il-78 on muunnos strategisesta Iljušin Il-76 -rahtikoneesta.
Tupolev Tu-22M3 Djagilevon lentotukikohdan lähellä (2010).
Tupolev Tu-95MS Rjazanin Djagilevon tukikohdan kiitotiellä.
Ilmatankkauskone Iljušin Il-78.
Berijev A-50 -ilmavalvontakone.
Aiheesta muualla

Kuvia tai muita tiedostoja aiheesta Rjazan-Djagilevon lentotukikohta Wikimedia Commonsissa
Kaukolentotoiminnan museo (Музей Дальней Авиации) (venäjäksi) (avia-ryazan.ru)
Venäjän ilmavoimat 100 vuotta. Rjazan-Djagilevon lentotukikohta (ilmailumuseon ja lentoaseman avoimien ovien päivä; video, 2010-luvun alku) (venäjäksi) (youtube.com)
Rjazanin alueella juhlittiin 43. sotilaslentohenkilökunnan koulutuskeskuksen 80-vuotisjuhlaa (video, 2020) (venäjäksi) (youtube.com)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dyagilevo (air base)
Käännös suomeksi
Robert Joseph Banks

Robert Joseph Banks (s. 26. helmikuuta 1928 Boston) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Luigi Traglia 20. joulukuuta 1952. Hänet nimitettiin Bostonin vihkipiispaksi ja Taraquan titulaaripiispaksi 26. kesäkuuta 1985. Piispaksi vihkiminen seurasi 19. syyskuuta. Pääkonsekraattorina toimi Bernard Francis Law, jota avustivat Daniel Anthony Cronin ja John Aloysius Marshall.
Banks sai 16. lokakuuta 1990 nimityksen Green Bayn piispaksi, jonka virkaan hänet asetettiin 5. joulukuuta. Hän jäi eläkkeelle 10. lokakuuta 2003.
Salibandyseura Welhot

Salibandyseura Welhot (aiemmin Kuopion Salibandyseura, lyhenne KSS ja SB Savo) on kuopiolainen salibandyn erikoisseura, joka on perustettu vuonna 1997. Seuran tavoitteena on tarjota lapsille, nuorille ja aikuisille mahdollisuus harrastaa salibandya haluamallaan tasolla.
Kaudella 2017–2018 seurassa oli 825 jäsentä. Lisenssimäärällä mitattuna Welhot on Suomen 5. suurin salibandyseura.
Miesten edustusjoukkue pelasi kaudella 2021–2022 Divarissa, mutta tippui suoraan alemmalle sarjatasolle ollen runkosarjan huonoimpana 14:s. Naisten edustusjoukkue pelaa Naisten Salibandyliigassa.
Seuran joukkueet: > Aikuisjoukkueet

Miesten edustusjoukkue, Liiga
Miehet Akatemia, 2-div.
Miesten III-joukkue, 5-div.
Naisten edustusjoukkue, 2-div.
Naisten II-joukkue, 3-div.
Seuran joukkueet: > Aikuisjoukkueet > Erityisryhmä

Sb Welhojen erityisryhmä on vuonna 2003 perustettu salibandyjoukkue kaikille, jotka tarvitsevat tukea harrastamiseen. Pelaajia joukkueessa on tällä hetkellä yli 40 miestä ja naista, ikähaarukkana 13–60 vuotta. Harjoituksissa joukkue jakaantuu kahteen osaan. A- ja B-ryhmiin, joissa harjoittelussa panostetaan hieman erilaisiin harjoitteisiin taitotason mukaan.
Seuran joukkueet: > Juniorijoukkueet > Pojat

A - Akatemia
B - Akatemia
B - B2
B - B3
C1 - 02-pojat
C2 - 03-pojat
D1 - 04-pojat
D2 - 05-pojat
D2 - 05-pojat Black
E1 - 06-pojat
E2 - 07-pojat
F1 - 08-pojat
F2 - 09-pojat
G1 - 10-pojat
Seuran joukkueet: > Juniorijoukkueet > Tytöt

B-tytöt (01-02)
C-tytöt (03-04)
D-tytöt (05-06)
E-tytöt (07-08)
F-tytöt (09-10)
Aiheesta muualla

Seuran kotisivut
Robert Joseph Baker

Robert Joseph Baker (s. 4. kesäkuuta 1944 Willard, Ohio) on yhdysvaltalainen roomalaiskatolinen piispa. Hänet vihki papiksi floridalaiseen Saint Augustinen hiippakuntaan Paul Francis Tanner 21. maaliskuuta 1970. Hänet nimitettiin Charlestonin hiippakunnan johtoon Etelä-Carolinaan 12. heinäkuuta 1999, ja piispaksi vihkiminen seurasi 29. syyskuuta. Pääkonsekraattorina toimi John Francis Donoghue, jota avustivat Gabriel Montalvo Higuera ja John Joseph Snyder.
Baker sai 14. elokuuta 2007 nimityksen Alabaman osavaltion Birminghamin hiippakunnan piispaksi, ja hänet asetettiin uuteen virkaansa 2. lokakuuta.
Qutuz

| Qutuz |
| --- | --- |
 
Egyptin sulttaani
Valtakausi:  marraskuu 1259 – 24. lokakuuta 1260
Edeltäjä:  al-Mansur Ali
Seuraaja:  Baibars

Syntynyt:  n. 1221 Kovaresmia
Kuollut:  24. lokakuuta 1260 al-Salihiyya, Mamelukkien sultanaatti
Suku:  Bahriya
Uskonto:  sunnalaisuus
Saif al-Din Qutuz oli Egyptiä hallinnut mamelukkisulttaani. Hän toimi ensin maan varakuninkaana ja vuodesta 1259 lähtien täytenä sulttaanina. Qutuzin ja Baibarsin johtama egyptiläinen armeija löi mongolienarmeijan Ain Jalutin taistelussa Palestiinassa vuonna 1260. Baibarsin bahri-mamelukit murhasivat Qutuzin paluumatkalla Egyptiin.
Elämäkerta

Saif al-Din Qutuz oli jäänyt mongolien vangiksi Khorasmiassa. Hän oli sukua Khorasmian šaahi Džalal al-Dinille. Mongolit myivät Qutuzin damaskoslaiselle orjakauppiaalle, joka myi hänet edelleen mamelukkiemiirille Aibak al-Turkumanille Egyptin Kairoon. Aibakista tuli puolestaan kuningatar Šadžar al-Durrin aviopuoliso ja maan sulttaani. Nuorena Qutuz kertoi tarinoita ennustuksista, joiden mukaan hänestä tulisi jonain päivänä Egyptin hallitsija ja hän kostaisi mongoleille.
Aibakilla oli hänen kanssaan hallinnut aijubidisulttaani al-Malik al-Ašraf Musa, jonka hän syrjäytti vuonna 1252. Aibak teki tämän jälkeen Qutuzista Egyptin varakuninkaan. Qutuz osallistui Aibakin kilpailija Aktain murhaan vuonna 1253, mutta Aibak itse murhattiin vuonna 1257. Murhaan sekaantui hänen vaimonsa Šadžar al-Durr. Qutuz murhautti edelleen al-Durrin vielä saman vuoden aikana ja nostatti valtaistuimelle Aibakin vielä tuolloin alaikäisen pojan al-Mansur Alin. Qutuz jatkoi Egyptin varakuninkaan roolissa päättäen valtion asioista. Vuosina 1257 ja 1258 Qutuz teki sotaretkiä mamelukkien bahri-ryhmittymää ja näiden Syyriassa vaikuttaneita aijubidiliittolaisia vastaan. Alueelle ilmaantunut uusi uhka muutti kuitenkin poliittisia tekijöitä. Hülegün johtamat mongolit piirittivät Bagdadin ja kukistivat kalifi al-Mustasimin vuonna 1258. Seuraavana vuonna he valtasivat edelleen Aleppon Syyriassa. Hülegü palasi Aleppon valtauksen jälkeen Keski-Aasiaan jättäen alueen sotapäällikkö Kitbuqan vastuulle. Mongolien muodostaman uhan takia Baibars al-Bunduqarin johtamat bahri-mamelukit liittoutuivat Qutuzin kanssa mongoleja vastaan.
Egyptin strateginen tilanne oli tukala. Sota mongoleja vastaan saattaisi jättää Egyptin haavoittuvaksi mereltä ja mereltä maata uhkasivat mahdolliset ristiretkeläiset. Toisaalta egyptiläiset eivät voineet antaa mongolien vakiinnuttaa asemaansa Syyriassa. Qutuz ilmoitti lopulta tilanteen olevan liian vaativa alaikäiselle hallitsijalle. Ensimmäisenä mamelukeista hän syrjäytti maan hallitsijan julistaen itsensä sulttaaniksi. Egyptin emiireille hän lupasi kuitenkin astuvansa jälleen syrjään mongolien uhan kadottua. Egyptissä alettiin valmistella mongolien vastaista sotaretkeä esimerkiksi yhden dinaarin ylimääräisellä verolla. Mongolien Egyptiin lähettämät lähettiläät surmattiin ja Qutuz julisti jihadin mongoleja vastaan vuonna 1260. Qutuz ja Baibars johtivat egyptiläisen armeijan Palestiinaan, jossa he kohtasivat mongolien armeijan Ain Jalutin taistelussa. Mongoliarmeija voitettiin ja heidän rippeensä ajettiin pakoon. Mongolien tappion jälkeen mamelukit täyttivät nopeasti myös aijubidien tuthoutumisen jättämän valtatyhjiön Syyriassa. Qutuz nimitti uusien alueiden hallitsijoiksi omia emiirejään ja joitakin entisen aijubidivaltakunnan virkailijoita.
Mamelukkien armeijan marssiessa Syyriasta takaisin kohti Egyptiä Qutuz murhattiin lähellä al-Salihiyyan kaupunkia. Murhasta olivat vastuussa bahri-mamelukit. Eri historioitsijat ovat esittäneet eri teorioita murhan tarkasta motiivista. Valtaan nousi kuitenkin lopulta armeijan Kairoon johtanut ja sankarina vastaanotettu Baibars.
Qutuzin lyöttämä kultadinaari.
Quzhou

| Quzhou 衢州市, Qúzhōu Shì |
| --- | --- |

 Quzhoun sijainti Kiinan Zhejiangin maakunnassa
 Quzhou
 Koordinaatit: 28.9729°N, 118.8544°E 
Valtio:  Kiina
Maakunta:  Zhejiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 837 km²
Väkiluku (2010):  2 122 661
Aikavyöhyke:  UTC+8
Suuntanumero(t):  +86 (0)570
 
 www.quzhou.gov.cn 
Infobox OKVirheellinen NIMI-arvo: 
Quzhou (kiin. 衢州市, pinyin: Qúzhōu Shì) on prefektuuritason kaupunki Kiinan Zhejiangin maakunnan länsiosassa. Kaupungin keskusta sijaitsee linnuntietä runsas 190 kilometriä maakunnan pääkaupunki Hangzhousta lounaaseen. Kaupungin väkiluku on 2,123 miljoonaa (2010) ja pinta-ala 8 837 neliökilometriä.
Piirikuntatason jako.
Quzhoun naapurina ovat etelässä Lishuin ja Nanpingin, lännessä Shangraon, pohjoisessa Huangshanin ja Hangzhoun, sekä idässä Jinhuan prefektuuritason kaupungit.
Piirikuntatasolla kaupunki jakautuu kuuteen osaan seuraavasti (numerointi kuten kuvassa):
| --- | --- |
 Kaupunkipiirit (2) 1 Kecheng   2 Qujiang  Piirikuntatason kaupunki (1) 3 Jiangshan:  Piirikunnat (3) 4 Changshan   5 Kaihua  6 Longyou 
Kaupunkiseudun luonnonnähtävyyksiin kuuluvat esimerkiksi Longyoun karstiluola ja Jianglangvuoren maisemat.
Quzhoun kaupunginmuuria.
Quzhoun kattoja.
Jianglangshan eli Jianglangvuori, Jiangshanin kaupunki.
Nianbadu, Jiangshanin kaupunki.
Aiheesta muualla

Kuvia tai muita tiedostoja aiheesta Quzhou Wikimedia Commonsissa
Quzhou City Information (erityisesti talouspainotus) (englanniksi) (chinaknowledge.com)
China Postal code Zhejiang Province (prefektuuri ja piirikuntataso) (englanniksi) (youbianku.com)
Robert Joseph Kurtz

Robert Joseph Kurtz (s. 25. heinäkuuta 1939 Chicago, Illinois) on Bermudalla toimiva yhdysvaltalainen roomalaiskatolinen piispa. Hänet vihittiin Herramme Jeesuksen Kristuksen ylösnousemuksen kongregaation papiksi 11. maaliskuuta 1967 ja nimitettiin Hamilton in Bermudan hiippakunnan johtoon 1. kesäkuuta 1995. Piispaksi vihkiminen seurasi 15. syyskuuta. Pääkonsekraattorina toimi Eugenio Sbarbaro, jota avustivat Brian Leo John Hennessy ja Nino Marzoli.
Sammutus

Palomiehet sammuttavat palavaa autoa.
Sammuttaminen on palon edellytysten poistamista ja sen tarkoituksena on lopettaa palamisreaktio. Alkusammutus on palonalkujen sammuttamista.
Sammutusmenetelmät

Kutakin palamisen perusedellytystä vastaa yksi sammutusmenetelmä.
Sammutusmenetelmät > Sammutusraivaus

Kun syttyvää ainetta poistetaan palosta tai palavaa ainetta syttyvän aineen luota, suoritetaan sammutusraivausta. Palavasta polttonestesäiliöstä voidaan esimerkiksi pohjaventtiilin kautta pumpata polttoneste pois, sillä neste palaa vain pinnastaan. Kotoisampi esimerkki on poistaa vielä syttymätön ikkunaverho palavan verhon vierestä.
Sammutusmenetelmät > Jäähdytys

Palon lämpötilan laskeminen hidastaa paloa ja riittävän kylmässä palamisreaktio ei jatku. Paloa jäähdytetään sitomalla palossa vapautuvaa lämpöenergiaa johonkin sammutettavassa palossa syttymättömään aineeseen. Myös sammutusraivauksen seurauksena palo voi jäähtyä, kun esimerkiksi syttymiskelpoisia kuumia palokaasuja purkautuu palavasta tilasta.